**דף עבודה: כרטיסיות**

קינת ציבור

מזמורים המביעים בעיקר צער אישי ולאומי על דיכוי העם בידי אויביו.

מזמור קלז שמתאר את הגעגועים לירושלים ואת הקושי של המשורר שאי אפשר לשיר את שיר ה' על אדמת נכר הוא דוגמה למזמור קינה.

קראו את הפסוקים האלה מתוך מזמור קלז וענו על השאלות המובאות אחרי הפסוקים:

א **עַל נַהֲרוֹת בָּבֶל, שָׁם יָשַׁבְנוּ גַּם בָּכִינוּ בְּזָכְרֵנוּ אֶת צִיּוֹן.**ב**עַל עֲרָבִים בְּתוֹכָהּ תָּלִינוּ כִּנֹּרוֹתֵינוּ.**ג**כִּי שָׁם שְׁאֵלוּנוּ שׁוֹבֵינוּ דִּבְרֵי שִׁיר, וְתוֹלָלֵינוּ שִׂמְחָה:  
שִׁירוּ לָנוּ מִשִּׁיר צִיּוֹן.**ד**אֵיךְ נָשִׁיר אֶת שִׁיר ה' עַל אַדְמַת נֵכָר.**ה**אִם אֶשְׁכָּחֵךְ יְרוּשָׁלִָם, תִּשְׁכַּח יְמִינִי,**ו**תִּדְבַּק לְשׁוֹנִי לְחִכִּי, אִם לֹא אֶזְכְּרֵכִי,  
אִם לֹא אַעֲלֶה אֶת יְרוּשָׁלִַם עַל רֹאשׁ שִׂמְחָתִי.**

1. מדוע לדעתכם משויך מזמור זה לקבוצת מזמורי קינת הציבור?
2. סמנו פסוקים שעוסקים בנושא הבכי והקינה.
3. על מה מקונן ובוכה הציבור במזמור?

תלונת יחיד

המשורר מתלונן על סבלו הפרטי ועל כאבו, לרוב גם סבור שאין הוא ראוי לסבל הזה ובטוח שאלוהים יבוא לעזור לו.

קראו את מזמור קכא וענו על השאלות שאחריו:

א **לַמְנַצֵּחַ, מַשְׂכִּיל לִבְנֵי קֹרַח.**

ב **כְּאַיָּל תַּעֲרֹג עַל אֲפִיקֵי מָיִם, כֵּן נַפְשִׁי תַעֲרֹג אֵלֶיךָ אֱלֹהִים.**

ג **צָמְאָה נַפְשִׁי לֵאלֹהִים, לְאֵל חָי. מָתַי אָבוֹא וְאֵרָאֶה פְּנֵי אֱלֹהִים?**

ד **הָיְתָה לִּי דִמְעָתִי לֶחֶם יוֹמָם וָלָיְלָה בֶּאֱמֹר אֵלַי כָּל הַיּוֹם: אַיֵּה אֱלֹהֶיךָ?**

ה **אֵלֶּה אֶזְכְּרָה וְאֶשְׁפְּכָה עָלַי נַפְשִׁי כִּי אֶעֱבֹר בַּסָּךְ, אֶדַּדֵּם עַד בֵּית אֱלֹהִים**

**בְּקוֹל רִנָּה וְתוֹדָה הָמוֹן חוֹגֵג.**

1. מדוע לדעתכם משויך מזמור זה לקבוצת מזמורי תלונת היחיד?
2. סמנו פסוקים המבטאים צער אישי.
3. מהי הציפייה של הדובר מאלוהים?

מזמורי תודה של יחיד וציבור

מזמורים של שבח, הודיה ותהילה לאל. פעמים רבות מזמורים אלה יתחילו בתיאור מצוקה שהכותב סובל ממנה, ולאחר מכן תבוא הודיה על שאלוהים הציל אותו מן הצרה.

קראו את פרק קנ וענו על השאלות המובאות אחריו:

א**הַלְלוּ יָהּ הַלְלוּ אֵל בְּקָדְשׁוֹ, הַלְלוּהוּ בִּרְקִיעַ עֻזּוֹ,**ב**הַלְלוּהוּ בִגְבוּרֹתָיו, הַלְלוּהוּ כְּרֹב גֻּדְלוֹ,**ג**הַלְלוּהוּ בְּתֵקַע שׁוֹפָר, הַלְלוּהוּ בְּנֵבֶל וְכִנּוֹר,**ד**הַלְלוּהוּ בְּתֹף וּמָחוֹל, הַלְלוּהוּ בְּמִנִּים וְעֻגָב,**ה**הַלְלוּהוּ בְצִלְצְלֵי שָׁמַע, הַלְלוּהוּ בְּצִלְצְלֵי תְרוּעָה.**ו**כֹּל הַנְּשָׁמָה תְּהַלֵּל יָהּ, הַלְלוּ יָהּ.**

1. מדוע לדעתכם נכלל הפרק במזמורי התודה?
2. אילו פסוקים מתארים את תוכן ההלל לאלוהים?
3. אילו פסוקים מתארים את האופן הראוי להלל את אלוהים?

מזמורי הגות וחוכמה

מזמורים שתכליתם לחנך ולהטיף. יכללו לפעמים ציטוטים מספרות החכמה ויציגו את ההתנהגות הרצויה בעיני ה'.

קראו את פסוקים אלה מתוך מזמור לד וענו על השאלות המובאות אחריהם:

יג**מִי הָאִישׁ הֶחָפֵץ חַיִּים, אֹהֵב יָמִים לִרְאוֹת טוֹב.**יד**נְצֹר לְשׁוֹנְךָ מֵרָע, וּשְׂפָתֶיךָ מִדַּבֵּר מִרְמָה.**ט**סוּר מֵרָע וַעֲשֵׂה טוֹב, בַּקֵּשׁ שָׁלוֹם וְרָדְפֵהוּ.**

1. מדוע לדעתכם משויך הפרק לקבוצת מזמורי ההגות והחוכמה?
2. מהי ההתנהגות הראויה על פי הפסוקים? ממה האדם צריך להימנע ומה מצופה ממנו לעשות?
3. מהו השכר המובטח למי שינהג כראוי?